Document ID: 32013R0280

KOMISIJOS REGLAMENTAS (ES) Nr. 280/2013
2013 m. kovo 22 d.
kuriuo iš dalies keičiamas Reglamentas (EB) Nr. 62/2006 dėl transeuropinės paprastųjų geležinkelių sistemos telematikos priemonių krovinių vežimo paslaugoms posistemio techninių sąveikos specifikacijų
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. birželio 17 d. Europos Parlamento ir Tarybos direktyvą 2008/57/EB dėl geležinkelių sistemos sąveikos Bendrijoje (1), ypač į jos 6 straipsnio 1 dalį,
kadangi:
(1)
2005 m. gruodžio 23 d. Komisijos reglamento (EB) Nr. 62/2006 dėl transeuropinės paprastųjų geležinkelių sistemos telematikos priemonių krovinių vežimo paslaugoms posistemio techninių sąveikos specifikacijų (2) 4b straipsnyje numatyta, kad Europos geležinkelio agentūra turi atnaujinti Reglamento (EB) Nr. 62/2006 A priede nurodytus dokumentus remdamasi prašymais padaryti pakeitimus, kurie patvirtinti iki 2012 m. gegužės 13 d.;
(2)
Komisija gavo Europos geležinkelio agentūros 2012 m. liepos 24 d. rekomendaciją ERA/REC/06a-2012/INT atnaujinti Reglamento (EB) Nr. 62/2006 A priedą, kad jame būtų nurodyti pagal pakeitimų valdymo procesą iš dalies pakeisti techniniai dokumentai („Pagrindiniai kriterijai 5.2“);
(3)
todėl Reglamentas (EB) Nr. 62/2006 turėtų būti atitinkamai iš dalies pakeistas;
(4)
šiame reglamente numatytos priemonės atitinka pagal Direktyvos 2008/57/EB 29 straipsnio 1 dalį įsteigto komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 62/2006 A priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. kovo 22 d.

Labels: 12
7
8
15